** MESTSKÁ ČASŤ**

 **BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa: 14.06.2021

Miestneho zastupiteľstva dňa: 22.06.2021

*Návrh*

**Prevádzkový poriadok**

**MULTIFUNKČNÉ IHRISKO**

**ZÁKLADNÁ ŠKOLA Bieloruská 1, BRATISLAVA**

Predkladá: Návrh obsahuje:

Mgr. Zoltán Pék 1. Návrh uznesenia

starosta 2. Dôvodová správa

3. Návrh prevádzkového poriadku

Zodpovedná:

Ing. Mariana Páleníková

prednostka

Spracovala:
PaedDr. Beáta Biksadská

vedúca oddelenia školstva a kultúry

**jún 2021**

**Vyjadrenie miestnej rady ( zasadnutie dňa 14.06.2021 )**

**UZNESENIE č. 157/2021/MR**

Miestna rada odporúča miestnemu zastupiteľstvu schváliť predložený návrh uznesenia

**Vyjadrenie komisií**

Komisia školstva, kultúry, mládeže a športu :

**Odporúča miestnemu zastupiteľstvu po zapracovaní pripomienok prerokovať a schváliť návrh: Prevádzkový poriadok: Multifunkčné ihrisko ZŠ Bieloruská, BA.**

**NÁVRH UZNESENIA MIESTNEHO ZASTUPITEĽSTVA**

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu schvaľuje:

Prevádzkový poriadok

MULTIFUNKČNÉ IHRISKO, ZÁKLADNÁ ŠKOLA Bieloruská 1, BRATISLAVA

**Dôvodová správa**

Mestská časť Podunajské Biskupice vybudovala v spolupráci s Úradom vlády SR v areáli Základnej školy Bieloruská Multifunkčné ihrisko s umelým povrchom.

Súčasťou ihriska je mantinelový systém s ochranou sieťou po obvode ihriska a bezbariérovými vstupmi na športovú plochu, príslušenstvo pre jednotlivé športy a solárne osvetlenie doplnené aj s reflektormi na elektrickú energiu. Športová plocha je určená pre výkon športovej činnosti – loptových hier - malý futbal, tenis, volejbal, basketbal alebo streetbal.

Prevádzkový poriadok Multifukčného ihriska obsahuje náležitosti v súlade s Vyhláškou č. 525/2007 Ministerstva zdravotníctva Slovenskej republiky o podrobnostiach o požiadavkách na telovýchovno-športové zariadenia v z.n.p.

**PREVÁDZKOVÝ PORIADOK**

**MULTIFUNKČNÉ IHRISKO**

**ZÁKLADNÁ ŠKOLA Bieloruská 1, BRATISLAVA**

**Základné údaje o multifunkčnom ihrisku**

**(ďalej len ,,MI“) v areáli Základnej školy na Bieloruskej 1, Bratislava**

**Vlastník : Mestská časť Bratislava – Podunajské Biskupice**

**Adresa: Trojičné nám.11, 825 61 Bratislava**

**IČO: 00 64 13 83**

**Právna forma: obec**

**Názov zariadenia: Multifunkčné ihrisko**

**Prevádzkovateľ: Základná škola**

**Adresa zariadenia: Bieloruská 1, Bratislava**

**Kontakt správca:**

**Kontakt ZŠ: 02 4524 6141**

**Článok 1**

**Úvodné ustanovenia**

1. MI sa nachádza a nachádza na parcele č. 5406/27, LV 613, k. ú. Podunajské Biskupice, v areáli základnej školy.
2. Vlastníkom je Mestská časť Bratislava – Podunajské Biskupice.
3. Prevádzkovateľom je Základná škola, Bieloruská 1, Bratislava, v zastúpení štatutárom, riaditeľkou školy, ktorú poveruje starosta mestskej časti.
4. Správcom je osoba zodpovedná za prevádzku MI, poverená riaditeľkou školy.
5. Užívateľom je osoba, ktorá sa nachádza v priestore MI.
6. MI postavené je mantinelmi ohraničená športová plocha s umelou trávou určená na vykonávanie loptových hier.
7. Rozmery MI sú 33 x 18 m.

**Článok 2**

**Všeobecné ustanovenia**

1. Prevádzkový poriadok je záväzný pre všetkých užívateľov MI.
2. Užívateľ je povinný oboznámiť sa s prevádzkovým poriadkom MI ešte pred vstupom

a bez výnimky ho dodržiavať.

1. V MI je dovolené vykonávať výhradne tie športové aktivity, na ktoré je dané športovisko určené.
2. Užívateľ vykonáva všetky športové činnosti na svoju vlastnú zodpovednosť.
3. Užívatelia zodpovedajú za svoj osobný majetok.
4. Prevádzkovateľ nezodpovedá za vzniknuté škody na osobnom majetku užívateľa.
5. Prevádzkovateľ nenesie žiadnu zodpovednosť za zdravie užívateľa počas vykonávania športovej činnosti v MI.

**Článok 3**

**Organizačné ustanovenia**

1. Športovú činnosť v priestoroch MI vykonáva každý užívateľ výhradne na svoje vlastné riziko.
2. Užívateľ MI je povinný dodržiavať prevádzkový poriadok, individuálne ústne pokyny správcu a dohodnutý časový harmonogram.
3. Užívateľ MI má povinnosť počínať si v priestoroch MI tak, aby nedošlo k zraneniu a ujme na zdraví.
4. Užívateľ MI je povinný konať tak, aby jeho počínaním nedošlo k poškodeniu majetku mestskej časti.
5. Za škody vzniknuté nedodržaním prevádzkového poriadku a všeobecných bezpečnostných pravidiel je zodpovedná osoba porušujúca tieto pravidlá alebo jej zákonný zástupca.
6. Prevádzkovateľ nie je zodpovedný za škody, poranenia a úrazy, vzniknuté užívateľom pri športovej činnosti alebo iným užívaním MI.
7. Každý užívateľ je povinný používať vhodnú športovú obuv, ktorá podrážkou nepoškodzuje športové povrchy, určuje sa obuv turfy a halovky.
8. Bicykle sa odkladajú v určených priestoroch, za ich poškodenie, stratu zriadenec nezodpovedá.
9. Každý užívateľ je povinný v priestoroch MI udržiavať čistotu a poriadok.
10. Spôsob a frekvencia upratovania, dezinfekcie sa bude realizovať podľa potreby, minimálne raz týždenne.
11. Upratovanie športovej plochy zabezpečuje správca MI.
12. Osvetlenie športovej plochy zabezpečuje správca MI.
13. V areáli základnej školy a na ploche MI sa zakazuje:
* vodenie psov a iných zvierat,
* pohyb na bicykloch, kolobežkách a kolieskových korčuliach,
* fajčenie, požívanie alkoholických nápojov vrátane iných toxických látok.

**Článok 4**

**Prevádzkové ustanovenia**

1. Prevádzkovateľ, v zastúpení štatutárom základnej školy, určí prevádzkové hodiny pre verejnosť.
2. Prevádzkovateľ, v zastúpení štatutárom základnej školy, si vyhradzuje právo zmeny prevádzkového času.
3. MI bude poskytnuté deťom materských škôl a žiakom základných škôl, ktoré sú v zriaďovateľskej pôsobnosti mestskej časti a zároveň v sprievode pedagógov bez úhrady.
4. Prevádzkovateľ môže poskytnúť užívanie MI za úhradu organizáciám alebo fyzickým osobám na základe objednávky.

**Článok 5**

**Záverečné ustanovenia**

1. Kontrolu nad dodržiavaním ustanovení prevádzkového poriadku vykonáva poverený zamestnanec prevádzkovateľa, správca MI.
2. Mestská časť Bratislava – Podunajské Biskupice vydáva tento prevádzkový poriadok

s cieľom vymedziť organizačné a prevádzkové podmienky pre využívanie športového areálu a pre dodržanie zásad ochrany majetku mestskej časti.

1. Prílohou prevádzkového poriadku sú prevádzkové hodiny pre verejnosť.
2. Prílohou prevádzkového poriadku je cenník (príloha č.1).
3. Prevádzkový poriadok MI je sprístupnený na vhodnom a viditeľnom mieste.
4. Týmto prevádzkovým poriadkom nie sú dotknuté práva a povinnosti vyplývajúce z iných právnych predpisov.
5. Miestne zastupiteľstvo Mestskej časti Bratislava - Podunajské Biskupice sa uznieslo na tomto Prevádzkovom poriadku Multifunkčného ihriska v Základnej škole na Bieloruskej ulici 1, Bratislava, dňa 22. júna 2021, uznesením číslo ......../2018-2022.
6. Zmeny a doplnky tohto prevádzkového poriadku schvaľuje uznesením miestne zastupiteľstvo mestskej časti Bratislava – Podunajské Biskupice.
7. Prevádzkový poriadok nadobúda účinnosť dňa 1.9.2021.

 Mgr. Zoltán Pék

 starosta

 **Cenník Príloha č.1**

Základná škola, Bieloruská 1, Bratislava



1. Ďalšie podrobnosti týkajúce sa prenájmu určí prevádzkovateľ (v zmysle Čl. 4, bod 1 prevádzkovateľ určí prevádzkové hodiny pre verejnosť).
2. Rezervácia termínu bude realizovaná vopred formou písomnej objednávky.
3. Platba budú realizovaná bezhotovostne na základe vystavenej faktúry alebo hotovostne v pokladni na sekretariáte školy.
4. Objednávateľ uhradí poplatok vopred a  správcovi sa preukáže dokladom o zaplatení.